_:n60af703893b94a638e31fde7ee19c1b6xb0
<http://schema.org/articleBody>
"Már 35 év eltelt azóta, hogy John Lennont lelőtte egyik rajongója a New York-i Dakota-ház előtt. A Beatles legendás gitárosa feleségével, Yoko Onóval épp hazaérkezett, lépett volna be a kapun, amikor Chapman megszólította, majd ötször rálőtt.  Egyik kezében a fegyver, másikban Salinger híres regénye, a Zabhegyező. Egy hölgy Nyugat-Virginiából utazott New Yorkba, hogy ott legyen idén is a megemlékezésen. Azt mondta, John Lennon az élete része, a Beatles a fiatalsága, a 60’as évek… Egy pennsylvaniai férfi arról beszélt, hogy ha a békét kell hirdetni, nincs hitelesebb forrás, amelyhez nyúlhat az ember, mint John Lennon. Ő maga volt a béke, és erre a példára olyan nagy szüksége van ma Amerikának – tette hozzá. John Lennon 1940 október 9-én született Liverpoolban. Gyilkosa, aki lelőtte 40 évvel később, december 8-án New Yorkban, nem futott el. Leült, és a Zabhegyezőt olvasta még akkor is, amikor megérkeztek a rendőrök."
<https://hu.euronews.com/2015/12/08/john-lennonert-egtek-a-mecsesek-new-yorkban>